**รายงานการประชุมสมัยวิสามัญ**

**สมัยที่ ๑/๒๕๖๔**

**วันที่ ๒๔ เดือนมีนาคม พ.ศ. ๒๕๖๔**

**ณ ห้องประชุมองค์การบริหารส่วนตำบลคลองประสงค์**

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| ๑ | นายสมบัติ อ้นบุตร | ประธานสภาองค์การบริหารส่วนตำบล | สมบัติ อ้นบุตร |
| ๒ | นายวิรัตน์ อ้นบุตร | รองประธานสภาองค์การบริหารส่วนตำบล | วิรัตน์ อ้นบุตร |
| ๓ | นางสาวสมศรี ผิวดี | สมาชิกสภาองค์การบริหารส่วนตำบล ม.1 | สมศรี ผิวดี |
| ๔ | นายสมพร หมั่นค้า | สมาชิกสภาองค์การบริหารส่วนตำบล ม.๑ | สมพร หมั่นค้า |
| ๕ | นายสมศักดิ์ คลองรั้ว | สมาชิกสภาองค์การบริหารส่วนตำบล ม.๒ | สมศักดิ์ คลองรั้ว |
| ๖ | นายก้อเส็ม ลูกเล็ก | สมาชิกสภาองค์การบริหารส่วนตำบล ม.๓ | ก้อเส็ม ลูกเล็ก |
| ๗ | นายสุทธิพงษ์ พรหมปรุง | สมาชิกสภาองค์การบริหารส่วนตำบล ม.4 | สุทธิพงษ์ พรหมปรุง |
| ๘ | นายประยงค์ หมันบุตร | สมาชิกสภาองค์การบริหารส่วนตำบล ม.4 | - |
| ๙ | นายเทอดเกียรติ์ อ่อนเนียม | เลขานุการสภาองค์การบริหารส่วนตำบล | เทอดเกียรติ์ อ่อนเนียม |
|  | **ผู้เข้าร่วมประชุม** |  |  |
| ๑ | นายประดิษฐ์ จันทร์ทอง | นายกองค์การบริหารส่วนตำบล | ประดิษฐ์ จันทร์ทอง |
| ๒ | นายอับดลกอหนี รอดเกิด | รองนายกองค์การบริหารส่วนตำบล | อับดลกอหนี รอดเกิด |
| ๓ | นายร่อหีม ชายกุล | รองนายกองค์การบริหารส่วนตำบล | - |
| ๔ | นายทวีชัย ใจดี | เลขานุการนายกองค์การบริหารส่วนตำบล | ทวีชัย ใจดี |
| ๕ | นางณฐิกา ทำสวน | ผู้ช่วยเจ้าพนักงานธุรการ (สำนักปลัด) | ณฐิกา ทำสวน |

สมาชิก อบต. ทั้งหมด ๘ คน

ผู้มาประชุม จำนวน ๗ คน

ผู้ไม่มาประชุม จำนวน ๑ คน

ผู้ขาดประชุม จำนวน - คน

ผู้เข้าร่วมประชุม จำนวน ๔ คน

**-๑-**

**เปิดประชุมเวลา ๐๙.๐๐ น.**

เมื่อสมาชิกสภาองค์การบริหารส่วนตำบลคลองประสงค์ ครบองค์ประชุมแล้ว เวลา ๐๙.๐๐ น. เลขานุการสภาองค์การบริหารส่วนตำบล ได้เรียกสมาชิกสภาองค์การบริหารส่วนตำบลเข้าห้องประชุม เรียนเชิญประธานสภาองค์การบริหารส่วนตำบลคลองประสงค์ ประชุมตามระเบียบวาระต่อไป เมื่อครบองค์ประชุมแล้ว ขอเปิดประชุมสมัยวิสามัญ สมัยที่ ๑ ประจำปี ๒๕๖๔

ประธานที่ประชุม เรียนท่านคณะผู้บริหาร ท่านปลัดองค์การบริหารส่วนตำบล

(นายสมบัติ อ้นบุตร) และเพื่อนสมาชิกทุกท่าน วันนี้เป็นการประชุมสภาสมัยวิสามัญ สมัยที่ ๑ ประจำปี ๒๕๖๔ ณ ห้องประชุมสภาองค์การบริหารส่วนตำบล คลองประสงค์

**ระเบียบวาระที่ ๑ เรื่องแจ้งที่ประชุมทราบ**

**๑.๑ เรื่อง ประกาศเรียกประชุมสภาองค์การบริหารส่วนตำบล คลองประสงค์ สมัยวิสามัญ สมัยที่ ๑ ประจำปี ๒๕๖๔**

ประธานสภาฯ ด้วยสภาองค์การบริหารส่วนตำบลคลองประสงค์ มีความประสงค์

(นายสมบัติ อ้นบุตร) ขอเปิดประชุมสภาองค์การบริหารส่วนตำบลคลองประสงค์ สมัยวิสามัญ สมัยที่ ๑ ประจำปี ๒๕๖๔ เพื่อพิจารณาให้ความเห็นชอบให้กรมเจ้าท่า เข้าทำประโยชน์ในพื้นที่ตามมติคณะรัฐมนตรี เมื่อวันที่ ๒๓ มิถุนายน ๒๕๖๔ เรื่องการเข้าทำประโยชน์ในพื้นที่ป่าไม้ ตามหนังสือสำนักงานพัฒนาและบำรุงรักษาทางน้ำที่ ๓ กรมเจ้าท่า ที่ คค ๐๓๒๐.๖/๕๔ ลงวันที่ ๑๘ กุมภาพันธ์ ๒๕๖๔ นั้น

อาศัยอำนาจตามความในมาตรา ๕๕ แห่งพระราชบัญญัติสภาและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๗) พ.ศ.๒๕๖๒ นายอำเภอเมืองกระบี่จึงเรียกประชุมสภาองค์การบริหารส่วนตำบลคลองประสงค์ สมัยวิสามัญ สมัยที่ ๑ ประจำปี ๒๕๖๔ มีกำหนด ๑๕ วัน ตั้งแต่วันที่ ๒๒ มีนาคม ๒๕๖๔ รายละเอียดตามเอกสารที่แจ้งให้ทราบแล้วนั้น

นายก อบต. ด้วยคณะกรรมการโครงการสมาชิกสภาวุฒิสภาพบประชาชนใน(นายประดิษฐ์ จันทร์ทอง) พื้นที่จังหวัดภาคใต้ มีกำหนดเดินทางมาปฏิบัติงานในพื้นที่จังหวัดกระบี่ ระหว่างวันที่ ๒๔-๒๕ มีนาคม ๒๕๖๔ โดยมีวัตถุประสงค์เพื่อรับฟังความ คิดเห็นของประชาชนในพื้นที่และหน่วยงานที่เกี่ยวข้อง เพื่อนำข้อมูลมา

ประกอบการพิจารณากลั่นกรองกฎหมายและผลสัมฤทธิ์ของกฎหมาย ที่ประกาศใช้ให้สอดคล้องกับหลักการตามรัฐธรรมนูญ ซึ่งกำหนดให้วุฒิสภามีหน้าที่และอำนาจในการติดตามผลการดำเนินงานของหน่วยงาน ที่มีภารกิจเกี่ยวข้องกับการปฏิรูปประเทศและยุทธศาสตร์ชาติ ตลอดจน

**-๒-**

เสนอแนะและเร่งรัดเพื่อให้บรรลุเป้าหมายตามรัฐธรรมนูญ โดยกำหนด ในการพบประชาชนในพื้นที่ตำบลคลองประสงค์ ในวันที่ ๒๕ มีนาคม ๒๕๖๔ เวลา ๐๙.๐๐ น เป็นต้นไป กระผมจึงขอเรียนเชิญสมาชิกสภาฯ ทุกท่านร่วมต้อนรับคณะสมาชิกวุฒิสภา ครับ

ที่ประชุม รับทราบ

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

(สมัยสามัญ สมัยแรก ประจำปี ๒๕๖๔ เมื่อวันที่ ๑๐ กุมภาพันธ์ ๒๕๖๔)

ประธานที่ประชุม ขอให้ที่ประชุมสภาฯ ตรวจสอบรายงานการประชุมสภาฯ (นายสมบัติ อ้นบุตร) สมัยสามัญ สมัยแรก ประจำปี ๒๕๖๔ เมื่อวันที่ ๑๐ กุมภาพันธ์ ๒๕๖๔

ว่าถูกต้องหรือไม่และมีท่านใดขอแก้ไขหรือไม่ หากไม่มีท่านใดขอแก้ไขขอให้ลงมติรับรองรายงานการประชุมสภาฯ สมัยสามัญ สมัยแรก ประจำปี ๒๕๖๔ เมื่อวันที่ ๑๐ กุมภาพันธ์ ๒๕๖๔ ครับ

**มติที่ประชุม ไม่มีสมาชิกสภาฯ ท่านใดขอแก้ไขรายงานการประชุมสภา สมัยสามัญ สมัยแรก ประจำปี ๒๕๖๔ เมื่อวันที่ ๑๐ กุมภาพันธ์ ๒๕๖๔ รับรองรายงานการประชุมสภา สมัยสามัญ สมัยแรก ประจำปี ๒๕๖๔ เมื่อวันที่ ๑๐ กุมภาพันธ์ ๒๕๖๔**

**ระเบียบวาระที่ ๓ เรื่องเสนอเพื่อพิจารณา**

**๓.๑ ขอความเห็นชอบให้กรมเจ้าท่าเข้าทำประโยชน์ในพื้นที่ตามมติคณะรัฐมนตรี เมื่อวันที่ ๒๓ มิถุนายน ๒๕๖๔ เรื่องการเข้าทำประโยชน์ในพื้นที่ป่าไม้ ตามหนังสือสำนักงานพัฒนาและบำรุงรักษาทางน้ำที่ ๓ กรมเจ้าท่า ที่ คค ๐๓๒๐.๖/๕๔ ลงวันที่ ๑๘ กุมภาพันธ์ ๒๕๖๔**

ประธานที่ประชุม สำหรับวาระที่ ๓ เรื่องเพื่อพิจารณาขอความเห็นชอบให้กรมเจ้าท่า

(นายสมบัติ อ้นบุตร) เข้าทำประโยชน์ในพื้นที่ตามมติคณะรัฐมนตรี เมื่อวันที่ ๒๓ มิถุนายน ๒๕๖๔ เรื่องการเข้าทำประโยชน์ในพื้นที่ป่าไม้ ตามหนังสือสำนักงานพัฒนาและบำรุงรักษาทางน้ำที่ ๓ กรมเจ้าท่า ที่ คค ๐๓๒๐.๖/๕๔ ลงวันที่ ๑๘ กุมภาพันธ์ ๒๕๖๔ กระผมขอให้เลขานุการสภา ฯ ชี้แจงรายละเอียดครับ

เลขานุการสภาฯ เรียนท่านประธานสภาฯ และสมาชิกสภาฯ ทุกท่าน กระผมขอ

(นายเทิดเกียรติ์ อ่อนเนียม) ชี้แจงรายละเอียดในการขอความเห็นชอบให้กรมเจ้าท่าเข้าทำประโยชน์ ในพื้นที่ ตามมติคณะรัฐมนตรี เมื่อวันที่ ๒๓ มิถุนายน ๒๕๖๔ ตามหนังสือสำนักเลขาธิการคณะรัฐมนตรี ด่วนที่สุด ที่ นร ๐๕๐๕/๑๙๕๐๒ ลงวันที่ ๒๕ มิถุนายน ๒๕๖๒ เรื่อง การเข้าทำประโยชน์ในพื้นที่ป่าไม้ และผ่อนผันตามคณะรัฐมนตรีเมื่อวันที่ ๘ กรกฎาคม ๒๕๖๓ ในกรณีที่ปรากฏว่ายังมี

**-๓-**

ส่วนราชการใดเข้าทำประโยชน์ในพื้นที่ป่าไม้ก่อนได้รับอนุญาต คณะรัฐมนตรีได้ประชุมปรึกษาเมื่อวันที่ ๒๓ มิถุนายน ๒๕๖๓ ลงมติว่า ๑. เห็นชอบตามที่กระทรวงทรัพยากรธรรมชาติและสิ่งแวดล้อมเสนอ และหากปรากฏว่ายังมีส่วนราชการหรือหน่วยงานของรัฐใดเข้าทำประโยชน์ ในพื้นที่ป่าไม้ก่อนได้รับอนุญาตอีกให้พิจารณาดำเนินการตามกฎหมายอย่างเคร่งครัด ทั้งกับหน่วยงานเจ้าของโครงการและหน่วยงานที่เกี่ยวข้อง ที่เป็นผู้บังคับใช้กฎหมาย ทั้งนี้ ในส่วนของการยื่นคำขออนุญาตเข้าทำประโยชน์ในพื้นที่ป่าไม้ ภายใน ๑๘๐ วัน นับตั้งแต่วันที่คณะรัฐมนตรีมีมติ นั้น ให้หัวหน้าส่วนราชการระดับปลัดกระทรวงเป็นผู้รวบรวมคำขออนุญาตของหน่วยงานในสังกัดให้ครบถ้วนเพื่อส่งไปยังกระทรวงทรัพยากรธรรมชาติ(กรมป่าไม้) ต่อไป

๒. ให้กระทรวงทรัพยากรธรรมชาติและสิ่งแวดล้อมและหน่วยงาน ที่เกี่ยวข้องรับความคิดเห็นของกระทรวงการคลัง กระทรวงดิจิทัล เพื่อเศรษฐกิจและสังคม สำนักนายกรัฐมนตรี (สำนักงานปลัด สำนักนายกรัฐมนตรี) สำนักงบประมาณ สำนักงานคณะกรรมการกฤษฎีกา และสำนักงานสภาพัฒนาการเศรษฐกิจและสังคมแห่งชาติ รวมทั้งข้อเสนอแนะของกระทรวงพัฒนาสังคมและความมั่นคงของมนุษย์ ให้พิจารณาดำเนินการต่อไป

๓. ให้กระทรวงทรัพยากรธรรมชาติและสิ่งแวดล้อมและหน่วยงาน ที่เกี่ยวข้องร่วมกันพิจารณากำหนดวิธีการที่เหมาะสมและไม่ขัดต่อกฎหมายในการดำเนินการกรณีที่ส่วนราชการและหน่วยงานของรัฐเข้าใช้พื้นที่ป่าไม้เพื่อทำประโยชน์ในการดำเนินโครงการเกี่ยวกับการพัฒนาระบบโครงสร้างพื้นฐานด้านโทรคมนาคมและดิจิทัล กรณีที่ส่วนราชการและหน่วยงานของรัฐนำพื้นที่ป่าไม้ที่ได้รับอนุญาตไปให้ภาคเอกชนเข้าใช้ประโยชน์ในพื้นที่ต่อ/ถือกรรมสิทธิ์ในพื้นที่นั้น ๆ เพื่อประกอบกิจการ เช่น ธุรกิจโรงแรมและการท่องเที่ยว กรณีการตั้งสำนักสงฆ์ในพื้นที่ป่า และกรณีการนำที่ดินของเกษตรกรที่รัฐอนุญาตให้เข้าใช้พื้นที่ไปให้เอกชนเช่าต่อ

๔. ให้กระทรวงทรัพยากรธรรมชาติและสิ่งแวดล้อมดำเนินการเพิ่มเติมด้วย ดังนี้

๔.๑ วางแผนและจัดลำดับความสำคัญในการพิจารณาอนุมัติ/อนุญาตโครงการที่ได้รับการยกเว้นการปฏิบัติตามมติคณะรัฐมนตรีเมื่อวันที่ ๘ กรกฎาคม ๒๕๖๓ (เรื่อง การเข้าทำประโยชน์ในพื้นที่ป่าไม้) ในครั้งนี้ เพื่อบรรเทาความเสียหายที่อาจเกิดขึ้นในกรณีที่โครงการต่าง ๆ จะต้อง

**-๔-**

หยุดการดำเนินการเพื่อรอผลการพิจารณาอนุมัติ/อนุญาตจากหน่วยงานที่รับผิดชอบ

๔.๒ ในระยะต่อไป ให้จัดทำแนวทางปฏิบัติในกรณีที่ส่วนราชการ หน่วยงานของรัฐ หรือเอกชนจะต้องดำเนินการเพื่อขออนุมัติ/อนุญาตเข้าใช้

ประโยชน์ในพื้นที่ป่าในแต่ละประเภท ตามกฎหมาย ระเบียบ หลักเกณฑ์และมติคณะรัฐมนตรีที่เกี่ยวข้อง ให้มีความชัดเจน ครบถ้วน เป็นปัจจุบัน พร้อมทั้งกำหนดกรอบระยะเวลาของแต่ละขั้นตอนที่เกี่ยวข้องกับการขออนุมัติ/อนุญาตทั้งกระบวนการ รวมทั้งให้พิจารณานำระบบเทคโนโลยีนวัตกรรมที่ทันสมัยมาใช้ในการเพิ่มประสิทธิภาพในกระบวนงานด้วย

๕. ให้ส่วนราชการและหน่วยงานของรัฐที่มีความจำเป็นจะต้องดำเนินโครงการในพื้นที่ป่าประเภทต่าง ๆ ตั้งแต่ปีงบประมาณ พ.ศ.๒๕๖๔ เป็นต้นไป คำนึงถึงความพร้อมในการดำเนินโครงการอย่างละเอียดรอบคอบให้ถูกต้องเรียบร้อยก่อนเสนอขออนุมัติโครงการ ตามนัยมติคณะรัฐมนตรีเมื่อวันที่ ๒๑ มีนาคม ๒๕๖๐ (เรื่อง การพิจารณาและตรวจสอบความพร้อมในการดำเนินการตามแผน/โครงการของส่วนราชการและการตรวจสอบข้อมูลผู้ละทิ้งงานราชการ) และมติคณะรัฐมนตรีเมื่อวันที่ ๒๖ พฤศจิกายน ๒๕๖๒ (เรื่อง การเร่งรัดการดำเนินงานตามแผน/โครงการของส่วนราชการและหน่วยงานของรัฐ) เพื่อป้องกันมิให้เกิดกรณีการเสนอขอยกเว้นมติคณะรัฐมนตรีใด ๆ ภายหลังจากเริ่มดำเนินโครงการไปแล้ว ซึ่งทางสำนักงานพัฒนาและบำรุงรักษาทางน้ำที่ ๓ กรมเจ้าท่า แจ้งว่ากรมเจ้าท่ามีสิ่งปลูกสร้างเป็นหลักไฟจุดที่ ๒ หลักไฟขอบร่อง (สีเขียว) และ จุดที่ ๕ หลักไฟขอบร่อง (สีแดง) ซึ่งอยู่ในพื้นที่ขององค์การบริหาร ส่วนตำบลคลองประสงค์ จังหวัดกระบี่ มีเนื้อที่ ๑๒.๒๕ ตารางเมตร ต้องได้รับการเห็นชอบจากพื้นที่เพื่อนำไปประกอบคำขออนุญาตเข้าทำประโยชน์ในเขตป่าตามมติคณะรัฐมนตรีดังกล่าวภายในกรอบระยะเวลา และเป็นประโยชน์สำหรับพื้นที่ของเราอีกด้วยครับ กระผมจึงขอมติ ที่ประชุมเพื่อให้ความเห็นชอบให้กรมเจ้าท่าเข้าทำประโยชน์ในเขตพื้นที่ ป่าดังกล่าวครับ

ประธานที่ประชุม ได้รับฟังการชี้แจงรายละเอียดการขอความเห็นชอบให้กรมเจ้าท่า(นายสมบัติ อ้นบุตร) เข้าทำประโยชน์ในพื้นที่ตามมติคณะรัฐมนตรี เมื่อวันที่ ๒๓ มิถุนายน๒๕๖๓

เรื่อง การเข้าทำประโยชน์ในพื้นที่ป่าไม้ จากท่านเลขานุการสภาองค์การบริหารส่วนตำบลคลองประสงค์ มาพอสมควรแล้ว มีท่านสมาชิกสภาฯ ท่านใดจะสอบถามหรือเสนอข้อคิดเห็นอย่างไร ขอเชิญครับ

**-๕-**

นายสมศักดิ์ คลองรั้ว เรียนท่านประธานสภาฯ และสมาชิกสภาฯ ทุกท่าน กระผม (ส.อบต.หมู่ที่ ๒) สมาชิกสภา อบต.หมู่ที่ ๒ ขอเรียนว่าการที่กรมเจ้าท่าให้สภาองค์การ

บริหารส่วนตำบลคลองประสงค์เห็นชอบให้กรมเจ้าท่าเข้าทำประโยชน์ในพื้นที่ตามมติคณะรัฐมนตรี นั้น ซึ่งกรมเจ้าท่ามีสิ่งปลูกสร้างเป็นหลักไฟจุดที่ ๒ หลักไฟขอบร่อง (สีเขียว) และจุดที่ ๕ หลักไฟขอบร่อง (สีแดง) ซึ่งอยู่ใน

เขตรับผิดชอบขององค์การบริหารส่วนตำบลคลองประสงค์ กระผมเห็นว่าเป็นประโยชน์สำหรับพื้นที่ของเรามากครับ

ประธานที่ประชุม ท่านสมาชิกท่านใดจะสอบถามหรือมีข้อคิดเห็นอย่างไรบ้าง ถ้าไม่มี

(นายสมบัติ อ้นบุตร) กระผมขอมติที่ประชุมด้วยการยกมือครับ

ที่ประชุม ไม่มี

**มติที่ประชุม มีมติเห็นชอบในการขอใช้พื้นที่ตามหนังสือสำนักงานพัฒนาและบำรุงรักษาทางน้ำที่ ๓ กรมเจ้าท่า ที่ คค ๐๓๒๐.๖/๕๔ ลงวันที่ ๑๘ กุมภาพันธ์ ๒๕๖๔ เป็นเอกฉันท์ (๖ เสียง)**

**ระเบียบวาระที่ ๔ เรื่องอื่น ๆ (ถ้ามี)**

**ที่ประชุม ไม่มี**

ประธานที่ประชุม กระผมเห็นว่าการประชุมในสมัยวิสามัญ สมัยที่ ๑ ประจำปี ๒๕๖๔

(นายสมบัติ อ้นบุตร) ในครั้งนี้ ได้ประชุมครบถ้วนทุกวาระแล้ว กระผมขอปิดการประชุมสภาฯ ในวันนี้

สมาชิกที่ประชุม เห็นชอบในการปิดสมัยประชุม

ปิดการประชุมสมัยวิสามัญ สมัยที่ ๑/๒๕๖๔ เวลา ๑๒.๓๐ น.

เทอดเกียรติ์ อ่อนเนียม

(นายเทอดเกียรติ์ อ่อนเนียม)

เลขานุการสภาองค์การบริหารส่วนตำบลคลองประสงค์

จดรายงานการประชุม

สมบัติ อ้นบุตร

(นายสมบัติ อ้นบุตร)

ประธานสภาองค์การบริหารส่วนตำบลคลองประสงค์

รับรองรายงานการประชุม

คณะกรรมการตรวจสอบรายงานการประชุมตามคำสั่งสภา อบต.คลองประสงค์ (กิจการสภา) เลขที่ ๐๑/๒๕๕๗

ลงวันที่ ๓ กุมภาพันธ์ ๒๕๕๗

สมพร หมั่นค้า สมศักดิ์ คลองรั้ว

(นายสมพร หมั่นค้า) (นายสมศักดิ์ คลองรั้ว)

สมาชิกสภา อบต.หมู่ที่ ๑ สมาชิกสภา อบต.หมู่ที่ ๒

ก้อเส็ม ลูกเล็ก -

(นายก้อเส็ม ลูกเล็ก) (นายประยงค์ หมันบุตร)

สมาชิกสภา อบต.หมู่ที่ ๓ สมาชิกสภา อบต.หมู่ที่ ๔